Πρόταση απόφασης του Συμβουλίου σχετικά με τους κανόνες συμμετοχής επιχειρήσεων, κέντρων ερευνών και πανεπιστημίων και τους κανόνες διάδοσης των αποτελεσμάτων της έρευνας για την υλοποίηση του πέμπτου προγράμματος πλαισίου της Ευρωπαϊκής Κοινότητας (1998-2002) (98/C 40/08) (Κείμενο που παρουσιάζει ενδιαφέρον για τον ΕΟΧ) COM(97) 587 τελικό/2 - 97/0309(SYN)

(Υποβλήθηκε από την Επιτροπή στις 16 Δεκεμβρίου 1997)

(Ακυρώνει και αντικαθιστά το κείμενο που δημοσιεύθηκε στην ΕΕ C 3 της 7ης Ιανουαρίου 1998)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Ι και το άρθρο 130 Ξ δεύτερο εδάφιο,

την πρόταση της Επιτροπής,

τη γνώμη της Οικονομικής και Κοινωνικής Επιτροπής,

Αποφασίζοντας σύμφωνα με τη διαδικασία του άρθρου 189 Γ της συνθήκης σε συνεργασία με το Ευρωπαϊκό Κοινοβούλιο.

Εκτιμώντας:

ότι με την απόφαση αριθ. . . ./. . ./ΕΟΚ του Ευρωπαϊκού Κοινοβουλίου και του Συμβουλίου, εγκρίθηκε το πέμπτο πρόγραμμα πλαίσιο δραστηριοτήτων έρευνας, τεχνολογικής ανάπτυξης και επίδειξης της Ευρωπαϊκής Κοινότητας (1998-2002) 7 ότι οι λεπτομερείς όροι συμμετοχής της Κοινότητας που καθορίζονται στο παράρτημα IV της εν λόγω απόφασης πρέπει να συμπληρωθούν από άλλες διατάξεις που θα θεσπισθούν σύμφωνα με το άρθρο 130 Ι και το άρθρο 130 Ξ δεύτερο εδάφιο της συνθήκης 7

ότι οι νέες διατάξεις πρέπει να εντάσσονται σε ένα ολοκληρωμένο, συνεκτικό και διαφανές πλαίσιο ούτως ώστε να εξασφαλισθεί εναρμονισμένη εκτέλεση των ειδικών προγραμμάτων με τα οποία τίθεται σε εφαρμογή το πέμπτο πρόγραμμα πλαίσιο 7

ότι οι κανόνες συμμετοχής επιχειρήσεων, κέντρων ερευνών και πανεπιστημίων πρέπει να ανταποκρίνονται στη φύση των έμμεσων δράσεων έρευνας και τεχνολογικής ανάπτυξης, συμπεριλαμβανομένων των δραστηριοτήτων επίδειξης (εφεξής: ΕΤΑ) 7 ότι οι κανόνες αυτοί μπορεί να διαφέρουν ανάλογα με το αν οι συμμετέχοντες στις δράσεις αυτές είναι εγκατεστημένοι σε κράτος μέλος, σε συνδεδεμένη χώρα ή σε τρίτη χώρα και ανάλογα με τη νομική δομή τους 7

ότι, σύμφωνα με το πέμπτο πρόγραμμα πλαίσιο, η συμμετοχή νομικών οντοτήτων από τρίτες χώρες πρέπει να προβλέπεται ιδίως βάσει διεθνών συμφωνιών 7 ότι οι συμφωνίες ωστόσο που συνάπτονται με την Κοινότητα βάσει κυρίως του άρθρου 130 Μ της συνθήκης πρέπει να τίθενται σε εφαρμογή σε πλαίσιο αμοιβαιότητας και να προβλέπουν προστασία των δικαιωμάτων πνευματικής και βιομηχανικής ιδιοκτησίας 7 ότι, για το σκοπό αυτό, οι νομικές οντότητες της Κοινότητας θα πρέπει να έχουν πραγματική πρόσβαση στα ερευνητικά προγράμματα των ενδιαφερόμενων τρίτων χωρών 7

ότι, ειδικά όσον αφορά τις μικρές και μεσαίες επιχειρήσεις, θα πρέπει να δοθεί ιδιαίτερη έμφαση στις έμμεσες δραστηριότητες ΕΤΑ που ενθαρρύνουν τη συμμετοχή τους, στο βαθμό που οι επιχειρήσεις αυτές είναι σε θέση να συμβάλλουν στη δημιουργία και στη διατήρηση θέσεων εργασίας καθώς και στην καινοτομία 7 ότι θα πρέπει να ληφθούν υπόψη, όσον αφορά την έρευνα και σαν συνέχεια της προσέγγισης του τετάρτου προγράμματος πλαισίου, όχι μόνο οι επιχειρήσεις οι ανταποκρινόμενες στον ορισμό των μικρών και μεσαίων επιχειρήσεων που περιλαμβάνεται στη σύσταση 96/280/ΕΚ της Επιτροπής, της 3ης Απριλίου 1996, σχετικά με τον ορισμό των μικρών και μεσαίων επιχειρήσεων (1), αλλά και οι επιχειρήσεις που απασχολούν από 250 έως 499 άτομα, λόγω των δυνατοτήτων που παρουσιάζουν όσον αφορά τις θέσεις εργασίας 7

ότι το Κοινό Κέντρο Ερευνών (εφεξής: ΚΚΕρ) συμμετέχει στις έμμεσες δραστηριότητες ΕΤΑ υπό τους ίδιους όρους με εκείνους που ισχύουν για τις νομικές οντότητες που έχουν την έδρα τους σε κράτος μέλος ή σε συνδεδεμένη χώρα 7

ότι η χρηματοδοτική συμμετοχή της Κοινότητας πρέπει να καταβάλλεται στους συμμετέχοντες σε έμμεσες δράσεις ΕΤΑ κατόπιν τεκμηρίωσης των επιλέξιμων δαπανών της δράσης, κάτι το οποίο δεν αποκλείει τη χρήση άλλων καταλληλότερων μεθόδων 7

ότι στις δραστηριότητες έρευνας και τεχνολογικής ανάπτυξης, πρέπει να τηρούνται οι θεμελιώδεις αρχές της κοινωνίας μας, και ιδίως οι κανόνες δεοντολογίας 7 ότι η τήρηση των εν λόγω αρχών και κανόνων πρέπει να συγκαταλέγεται στα κριτήρια επιλογής των προτάσεων έμμεσων δράσεων ΕΤΑ 7

ότι οι κανόνες διάδοσης των αποτελεσμάτων της έρευνας πρέπει να εγγυώνται την προστασία των δικαιωμάτων που συνδέονται με την απόκτηση και την αξιοποίηση των γνώσεων 7

ότι οι εν λόγω κανόνες πρέπει επίσης να συνεκτιμούν τα συμφέροντα της Κοινότητας καθώς και τα έννομα συμφέροντα των αναδόχων που αναδεικνύονται έπειτα από επιλογή προτάσεων έμμεσης δράσης ΕΤΑ 7

ότι, στην περίπτωση των έμμεσων δράσεων ΕΤΑ, οι κανόνες αυτοί πρέπει γενικά να διαφέρουν ανάλογα με το ποσοστό χρηματοδοτικής συμμετοχής της Κοινότητας και ανάλογα με την εγγύτητα των δραστηριοτήτων ΕΤΑ σε σχέση με την αγορά 7

ότι η κυριότητα των γνώσεων που προκύπτουν από τις έμμεσες δράσεις ΕΤΑ κατά κανόνα καθορίζεται σε συνάρτηση με το ποσοστό χρηματοδοτικής συμμετοχής της Κοινότητας 7

ότι γνώσεις που προκύπτουν από έμμεσες δράσεις ΕΤΑ πρέπει να αξιοποιούνται, διαφορετικά, να διαδίδονται 7

ότι, προκειμένου να διευκολυνθεί η εκμετάλλευση των γνώσεων, μπορεί να χρειασθεί να συναφθούν συμφωνίες αποκλειστικότητας 7 ότι οι συμφωνίες αυτές οφείλουν να τηρούν τους εφαρμοστέους κανόνες περί ανταγωνισμού 7

ότι, όσον αφορά ορισμένες έμμεσες δράσεις ΕΤΑ, οι ανάδοχοι πρέπει να καταρτίζουν σχέδιο εφαρμογής τεχνολογίας ούτως ώστε η Επιτροπή να είναι σε θέση να παρακολουθεί την αξιοποίηση και τη διάδοση των γνώσεων 7

ότι οι δραστηριότητες ΕΤΑ, συμπεριλαμβανομένων των δραστηριοτήτων επίδειξης, πρέπει να τίθενται σε εφαρμογή σύμφωνα με τις αρχές της χρηστής χρηματοοικονομικής διαχείρισης 7

ότι, στο βαθμό που είναι απαραίτητο για την υλοποίηση των στόχων τους, τα ειδικά προγράματα μπορεί να διευκρινίζουν ή να συμπληρώνουν τους κανόνες συμμετοχής επιχειρήσεων, ερευνητικών κέντρων και πανεπιστημίων και τους κανόνες διάδοσης των αποτελεσμάτων της έρευνας 7

ότι προκειμένου να εξασφαλισθεί συνοχή μεταξύ των δραστηριοτήτων που υλοποιούνται δυνάμει του πέμπτου προγράμματος πλαισίου και εκείνων που αναλαμβάνονται κατ' εφαρμογή της απόφασης . . ./. . ./Ευρατόμ του Συμβουλίου της . . . για το πέμπτο πρόγραμμα πλαίσιο δραστηριοτήτων έρευνας και εκπαίδευσης για την Ευρωπαϊκή Κοινότητα Ατομικής Ενέργειας (1998-2002), η παρούσα απόφαση και η απόφαση 97/. . ./Ευρατόμ του Συμβουλίου της . . ., σχετικά με τους κανόνες συμμετοχής επιχειρήσεων, κέντρων ερευνών και πανεπιστημίων, πρέπει να εκδοθούν ταυτοχρόνως και για την ίδια περίοδο,

ΑΠΟΦΑΣΙΖΕΙ:

ΚΕΦΑΛΑΙΟ Ι: ΓΕΝΙΚΕΣ ΔΙΑΤΑΞΕΙΣ

Άρθρο 1

Ορισμοί

Για τους σκοπούς της παρούσας απόφασης:

α) ως «δραστηριότητες ΕΤΑ» νοούνται οι δραστηριότητες έρευνας και τεχνολογικής ανάπτυξης, περιλαμβανομένων των δραστηριοτήτων επίδειξης, όπως προσδιορίζονται λεπτομερώς στο παράρτημα ΙΙ του πέμπτου προγράμματος πλαισίου 7

β) ο όρος «έμμεσες δράσεις ΕΤΑ» χαρακτηρίζει τον ένα από τους δύο τρόπους υλοποίησης των δραστηριοτήτων ΕΤΑ, όπως διευκρινίζεται στο παράρτημα IV του πέμπτου προγράμματος πλαισίου. Οι έμμεσες δράσεις ΕΤΑ εκτελούνται από τρίτους στο πλαίσιο συμβάσεων που συνάπτονται με την Κοινότητα. Το ΚΚΕρ μπορεί να συμμετάσχει στις δράσεις αυτές υπό τους όρους που προβλέπονται στο άρθρο 7.

γ) ο όρος «άμεσες δράσεις ΕΤΑ» χαρακτηρίζει το δεύτερο τρόπο υλοποίησης των δραστηριοτήτων ΕΤΑ, όπως διευκρινίζεται στο παράρτημα IV του πέμπτου προγράμματος πλαισίου. Οι άμεσες δράσεις εκτελούνται από το ΚΚΕρ 7

δ) ως «συνδεδεμένη χώρα» νοείται κράτος συμβαλλόμενο σε διεθνή συμφωνία συναφθείσα με την Κοινότητα, ειδικά δυνάμει του άρθρου 130 Μ της συνθήκης, βάσει της οποίας συμβάλλει χρηματοδοτικά στο πέμπτο πρόγραμμα πλαίσιο. Η εν λόγω συμφωνία αφορά τη συνεργασία στον τομέα της έρευνας, τεχνολογικής ανάπτυξης και επίδειξης 7

ε) ως «τρίτη χώρα» νοείται κάθε κράτος πλην των κρατών μελών και των συνδεδεμένων χωρών 7

στ) ως «νομική οντότητα» νοείται:

- κάθε φυσικό πρόσωπο,

ή

- κάθε νομικό πρόσωπο, υπό την προϋπόθεση ότι έχει συσταθεί σύμφωνα με το κοινοτικό δίκαιο ή το εφαρμοστέο εθνικό δίκαιο και διαθέτει νομική προσωπικότητα ή έχει την ικανότητα, ιδίω ονόματι, να είναι κάτοχος δικαιωμάτων και υποχρεώσεων οποιασδήποτε φύσεως, να συνάπτει συμβάσεις και να είναι διάδικος 7

ζ) ως «διεθνής οργανισμός» νοείται κάθε ένωση κρατών, πλην της Κοινότητας, η οποία έχει συσταθεί βάσει συνθήκης ή ανάλογης πράξης, διαθέτει κοινά όργανα και διεθνή νομική προσωπικότητα διακριτή από εκείνη των κράτων μερών αυτής 7

η) ως «δυνητικός χρήστης των αποτελεσμάτων της ΕΤΑ» νοείται κάθε νομική οντότητα, κάθε διεθνής οργανισμός ή το ΚΚΕρ που, ανάλογα με τις ανάγκες και τις δυνατότητές του - ανεξαρτήτως αν αυτές έχουν επιστημονικό, τεχνολογικό, οικονομικό ή κοινωνικό χαρακτήρα - συμβάλλει με το ιδιαίτερο βάρος του στην αξιοποίηση, από τον ίδιο ή μέσω τρίτων, των γνώσεων που προκύπτουν από τις έμμεσες δράσεις ΕΤΑ 7

θ) ως «μικρή και μεσαία επιχείρηση» νοείται (στο εξής ΜΜΕ):

- κάθε επιχείρηση η οποία πληροί τα κριτήρια της σύστασης αριθ. 96/280/ΕΚ η οποία:

i) απασχολεί λιγότερους από 250 εργαζομένους,

ii) έχει ετήσιο κύκλο εργασιών που δεν υπερβαίνει τα 40 εκατομμύρια Ecu ή έχει ετήσιο συνολικό ισολογισμό που δεν υπερβαίνει τα 27 εκατομμύρια Ecu

και

iii) πληροί το κριτήριο της ανεξαρτησίας, όπως ορίζεται στην προαναφερόμενη σύσταση

- κάθε επιχείρηση η οποία απασχολεί από 1 έως 499 εργαζομένους και, επιπλέον, πληροί τα υπόλοιπα κριτήρια της σύστασης που αναφέρεται στην πρώτη περίπτωση, ειδικά όσον αφορά τα ερευνητικά έργα σύμπραξης και τις επιχορηγήσεις αναγνωριστικής φάσης που προσδιορίζονται στο παράρτημα IV του πέμπτου προγράμματος πλαισίου 7

ι) ως «γνώσεις» νοούνται τα αποτελέσματα των δράσεων ΕΤΑ του πέμπτου προγράμματος πλαισίου 7

ια) ως «διάδοση» νοείται η κοινοποίηση των γνώσεων, με οποιοδήποτε κατάλληλο μέσο άλλο πλην της δημοσίευσης της επιβαλλόμενης από τις διατυπώσεις προστασίας των γνώσεων, που αποσκοπεί στην προώθηση της επιστημονικής και τεχνικής προόδου 7

ιβ) ως «αξιοποίηση» νοείται η άμεση ή έμμεση χρησιμοποίηση των γνώσεων είτε στα πλαίσια ερευνητικών δραστηριοτήτων είτε για λόγους εκμετάλλευσης 7

ιγ) ως «εκμετάλλευση» νοείται η χρησιμοποίηση των γνώσεων για την παραγωγή και τη διάθεση στο εμπόριο ενός προϊόντος ή για τη δημιουργία και την παροχή μιας υπηρεσίας 7

ιδ) ως «προϋπάρχουσα τεχνογνωσία» νοούνται οι πληροφορίες που κατέχουν οι προτείνοντες πριν από τη σύναψη των συμβάσεων που προβλέπονται στο άρθρο 12 της παρούσας απόφασης και που είναι απαραίτητες για την ορθή υλοποίηση μιας έμμεσης δράσης ΕΤΑ, καθώς και τα σχετικά δικαιώματα.

Άρθρο 2

Συμφέροντα της Κοινότητας

Τα συμφέροντα της Κοινότητας, σύμφωνα με τα άρθρα 6, 16, 17, 18 και 20, εκτιμώνται κυρίως εν όψει:

α) του στόχου ενίσχυσης της διεθνούς ανταγωνιστικότητας της κοινοτικής βιομηχανίας 7

β) των αναγκών άλλων κοινοτικών πολιτικών προς υποστήριξη των οποίων διεξάγονται οι δράσεις ΕΤΑ 7

γ) των υφιστάμενων συμφωνιών επιστημονικής και τεχνικής συνεργασίας που έχουν συναφθεί μεταξύ της Κοινότητας και τρίτων χωρών ή διεθνών οργανισμών 7

δ) του στόχου της προνομιακής μεταχείρισης, με τον κατάλληλο τρόπο, της διατήρησης και της δημιουργίας θέσεων απασχόλησης στην Κοινότητα.

ΚΕΦΑΛΑΙΟ ΙΙ: ΚΑΝΟΝΕΣ ΣΥΜΜΕΤΟΧΗΣ ΕΠΙΧΕΙΡΗΣΕΩΝ, ΚΕΝΤΡΩΝ ΕΡΕΥΝΩΝ ΚΑΙ ΠΑΝΕΠΙΣΤΗΜΙΩΝ

Άρθρο 3

Πεδίο εφαρμογής

Οι κανόνες του παρόντος κεφαλαίου εφαρμόζονται στη συμμετοχή νομικών οντοτήτων και διεθνών οργανισμών του ΚΚΕρ στις έμμεσες δράσεις ΕΤΑ.

ΤΜΗΜΑ 1: ΠΡΟΫΠΟΘΕΣΕΙΣ ΣΥΜΜΕΤΟΧΗΣ

Άρθρο 4

Αριθμός συμμετεχόντων στις έμμεσες δράσεις ΕΤΑ

1. Οι έμμεσες δράσεις ΕΤΑ υλοποιούνται:

α) είτε από δύο τουλάχιστον νομικές οντότητες, ανεξάρτητες η μία από την άλλη, εγκατεστημένες σε δύο διαφορετικά κράτη μέλη ή σε ένα κράτος μέλος και μία συνδεδεμένη χώρα 7

β) είτε από μία τουλάχιστον νομική οντότητα εγκατεστημένη σε κράτος μέλος ή σε συνδεδεμένη χώρα και το ΚΚΕρ 7

γ) είτε από μία ή περισσότερες νομικές οντότητες εγκατεστημένη σε τρίτη χώρα ή από διεθνείς οργανισμούς, σε συνεργασία με τον ελάχιστο αριθμό νομικών οντοτήτων εγκατεστημένων σε κράτος μέλος ή σε συνδεδεμένη χώρα και το ΚΚΕρ, όπως απαιτείται βάσει των στοιχείων α) και β) ανωτέρω.

2. Οι έμμεσες δράσεις ΕΤΑ, την υλοποίηση των οποίων αναλαμβάνει ένας μόνο ανάδοχος, λόγω της φύσης της προς ανάληψη δραστηριότητας ΕΤΑ ή της έμμεσης δράσης ΕΤΑ, πρέπει να αναλαμβάνονται από:

α) μία νομική οντότητα έχουσα την έδρα της σε κράτος μέλος, σε συνδεδεμένη χώρα ή σε τρίτη χώρα 7

β) έναν διεθνή οργανισμό 7

γ) το ΚΚΕρ.

Άρθρο 5

Προϋποθέσεις συμμετοχής νομικών οντοτήτων κράτους μέλους και συνδεδεμένης χώρας

1. Δύναται να συμμετάσχει στις έμμεσες δράσεις ΕΤΑ και να τύχει χρηματοδότησης από το πέμπτο πρόγραμμα πλαίσιο κάθε νομική οντότητα εγκατεστημένη σε κράτος μέλος ή σε συνδεδεμένη χώρα, υπό την προϋπόθεση ότι:

α) στην περίπτωση έμμεσων δράσεων ΕΤΑ άλλων πλην εκείνων που προβλέπονται στα στοιχεία β) έως ε):

- διεξάγει ήδη ή πρόκειται προσεχώς να διεξάγει δραστηριότητες έρευνας, τεχνολογικής ανάπτυξης ή επίδειξης

ή

- συμβάλλει στη διάδοση και στην αξιοποίηση των αποτελεσμάτων κατά την έννοια του ειδικού προγράμματος «Καινοτομία και ενθάρρυνση της συμμετοχής των μικρών και μεσαίων επιχειρήσεων»

ή

- είναι δυνητικός χρήστης των αποτελεσμάτων της ΕΤΑ 7

β) στην περίπτωση θεματικών δικτύων και συνδυασμένων δράσεων:

- πληροί τουλάχιστον μία από τις προϋποθέσεις που προβλέπονται στο στοιχείο α)

ή

- είναι σε θέση, λόγω της τεχνογνωσίας που διαθέτει στον οικείο ερευνητικό τομέα, να προσδώσει ουσιαστική προστιθέμενη αξία στην ποιότητα των προς ανάληψη εργασιών 7

γ) στην περίπτωση επιχορηγήσεων κατά την αναγνωριστική φάση: να είναι ΜΜΕ ή, κατ' εξαίρεση, δυνητικός χρήστης των αποτελεσμάτων της ΕΤΑ. Στην τελευταία περίπτωση κανονικά δεν λαμβάνει χρηματοδότηση από το πέμπτο πρόγραμμα πλαίσιο 7

δ) στην περίπτωση ερευνητικών έργων σύμπραξης, αποτελεί μια ΜΜΕ δυνητικό χρήστη των αποτελεσμάτων της ΕΤΑ 7

ε) στην περίπτωση συνοδευτικών μέτρων, διαθέτει την απαραίτητη τεχνογνωσία για να υλοποιήσει την υπό κρίση έμμεση δράση ΕΤΑ.

2. Όταν το αντικείμενο της έμμεσης δράσης ΕΤΑ το επιτρέπει, κάθε νομική οντότητα που προβλέπεται στην παράγραφο 1 οφείλει να εκτελέσει το κύριο μέρος των σχετικών εργασιών στο έδαφος κράτους μέλους ή συνδεδεμένων χωρών.

Άρθρο 6

Προϋποθέσεις συμμετοχής νομικών οντοτήτων τρίτης χώρας και διεθνών οργανισμών

1. Υπό την επιφύλαξη των προϋποθέσεων των προβλεπομένων στην παράγραφο 2, στις έμμεσες δράσεις ΕΤΑ δύναται να συμμετάσχει, χωρίς να λάβει χρηματοδότηση από το πέμπτο πρόγραμμα πλαίσιο, κάθε νομική οντότητα εγκατεστημένη σε τρίτη χώρα ή κάθε διεθνής οργανισμός, με την προϋπόθεση ότι:

α) η συμμετοχή αυτή είναι σύμφωνη προς τα συμφέροντα της Κοινότητας 7

β) ο αριθμός των συμμετεχόντων στην πρόταση έμμεσης δράσης ΕΤΑ ανταποκρίνεται στις διατάξεις του άρθρου 4

και

γ) πληροί τις προϋποθέσεις που ορίζονται στο άρθρο 5 παράγραφος 1 για τις νομικές οντότητες κρατών μελών και συνδεμένων χωρών.

2. Κάθε νομική οντότητα εγκατεστημένη σε τρίτη χώρα δύναται να συμμετάσχει:

α) χωρίς να λάβει χρηματοδότηση από το πέμπτο πρόγραμμα πλαίσιο:

- στα ειδικά προγράμματα στα οποία η τρίτη χώρα στην οποία είναι εγκατεστημένη δικαιούται να συμμετέχει βάσει διεθνούς συμφωνίας που έχει συναφθεί με την Κοινότητα ειδικά δυνάμει του άρθρου 130 Μ της συνθήκης, βάσει των αρχών, των όρων και των περιορισμών που προβλέπονται στην εν λόγω συμφωνία,

- στα ειδικά προγράμματα στα οποία η τρίτη χώρα στην οποία είναι εγκατεστημένη δικαιούται να συμμετέχει, εκτός πλαισίου διεθνούς συμφωνίας, σύμφωνα με το πέμπτο πρόγραμμα πλαίσιο,

- σε περιπτώσεις άλλες πλην των προβλεπομένων στα προηγούμενα σημεία, σε οποιοδήποτε ειδικό πρόγραμμα, εφόσον η συμμετοχή της τεκμηριώνεται δεόντως, δηλαδή είναι απαραίτητη για την υλοποίηση του συνόλου ή μέρους του υπόψη ειδικού προγράμματος σύμφωνα με τους στόχους του εν λόγω προγράμματος 7

β) λαμβάνοντας, κατ' εξαίρεση, χρηματοδότηση από το πέμπτο πρόγραμμα πλαίσιο, εφόσον ανταποκρίνεται σε μία από τις περιπτώσεις που αναφέρονται στο στοιχείο α) και η χρηματοδότηση αυτή τεκμηριώνεται καταλλήλως, δηλαδή ως απαραίτητη για την επίτευξη των στόχων της οικείας έμμεσης δράσης ΕΤΑ.

Το παρόν στοιχείο δεν εφαρμόζεται στις υποτροφίες μετεκπαίδευσης, όπως αυτές ορίζονται στο παράρτημα IV του πέμπτου προγράμματος πλαισίου.

3. Στην περίπτωση των δραστηριοτήτων ΕΤΑ που αφορούν συγκεκριμένα το ειδικό πρόγραμμα «Εδραίωση του ρόλου της κοινοτικής έρευνας στο διεθνή χώρο», κάθε νομική οντότητα εγκατεστημένη σε τρίτη χώρα δύναται να συμμετάσχει λαμβάνοντας χρηματοδότηση από το πέμπτο πρόγραμμα πλαίσιο, εφόσον η εν λόγω τρίτη χώρα προβλέπεται στο πέμπτο πρόγραμμα πλαίσιο και η ίδια πληροί τις προϋποθέσεις που προβλέπονται στην παράγραφο 1.

4. Κάθε διεθνής οργανισμός δύναται, κατ' εξαίρεση, να λάβει χρηματοδότηση από το πέμπτο πρόγραμμα πλαίσιο, υπό την προϋπόθεση ότι:

α) στην περίπτωση έμμεσων δράσεων ΕΤΑ άλλων πλην των συνοδευτικών μέτρων:

- η χρηματοδότηση αυτή τεκμηριώνεται δεόντως, δηλαδή ως απαραίτητη για την επίτευξη των στόχων της οικείας έμμεσης δράσης ΕΤΑ

και

- διαθέτει ήδη ή πρόκειται προσεχώς να αποκτήσει μια βασική δομή για τις προτεινόμενες εργασίες:

i) σε κράτος μέλος ή σε συνδεδεμένη χώρα

ή

ii) σε τρίτη χώρα, υπό την επιφύλαξη ότι η δομή αυτή είναι απαραίτητη για την υλοποίηση των προγραμματιζόμενων εργασιών 7

β) στην περίπτωση συνοδευτικών μέτρων, διαθέτει τις απαραίτητες τεχνικές δυνατότητες που είναι δυσπρόσιτες ή δυσεύρετες στα κράτη μέλη ή στις συνδεδεμένες χώρες.

Άρθρο 7

Προϋποθέσεις συμμετοχής του ΚΚΕρ

Υπό την επιφύλαξη των δημοσιονομικών και διοικητικών μέτρων που είναι αναγκαία ώστε να επιτραπεί στο ΚΚΕρ να συμμετάσχει σε έμμεσες δράσεις ΕΤΑ, το ΚΚΕρ υπόκειται στους ίδιους όρους και έχει τα ίδια δικαιώματα και υποχρεώσεις με εκείνα που ισχύουν για τις νομικές οντότητες που είναι εγκατεστημένες σε κράτος μέλος ή συνδεδεμένη χώρα και συμμετέχουν στις έμμεσες δράσεις ΕΤΑ.

Άρθρο 8

Προϋποθέσεις σχετικές με τους πόρους

1. Οι νομικές οντότητες, οι διεθνείς οργανισμοί και το ΚΚΕρ οφείλουν:

- κατά την κατάθεση πρότασης έμμεσης δράσης ΕΤΑ, να διαθέτουν τουλάχιστον τους δυνητικούς πόρους που είναι αναγκαίοι για την υλοποίησή της,

- κατά το χρόνο υπογραφής της σύμβασης, να διαθέτουν τους βασικούς πόρους που είναι αναγκαίοι για την υλοποίησή της.

2. Ως πόροι αναγκαίοι για την υλοποίηση έμμεσης δράσης ΕΤΑ νοούνται το ανθρώπινο δυναμικό, οι υποδομές, οι χρηματοοικονομικοί πόροι και, ενδεχομένως, οι μη υλικοί πόροι.

ΤΜΗΜΑ 2: ΔΙΑΔΙΚΑΣΙΕΣ

Άρθρο 9

Εφαρμοστέες διαδικασίες

1. Οι έμμεσες δράσεις ΕΤΑ πλην των συνοδευτικών μέτρων αποτελούν αντικείμενο προσκλήσεων υποβολής προτάσεων οι οποίες δημοσιεύονται στην Επίσημη Εφημερίδα των Ευρωπαϊκών Κοινοτήτων. Των προσκλήσεων αυτών μπορεί, ενδεχομένως, να προηγηθεί πρόσκληση εκδήλωσης ενδιαφέροντος ενημερωτικού χαρακτήρα.

2. Τα συνοδευτικά μέτρα μπορεί, κατά περίπτωση, να αποτελέσουν αντικείμενο:

- προσκλήσεων υποβολής προτάσεων, υπό τους ίδιους όρους με εκείνους που ορίζονται στην παράγραφο 1,

- διαδικασιών ανάθεσης δημόσιας σύμβασης, όταν η έμμεση δράση ΕΤΑ συνίσταται σε αγορά ή υπηρεσία, σύμφωνα με τις διατάξεις που ισχύουν στον τομέα αυτό,

- αυθόρμητων αιτήσεων επιχορήγησης που απευθύνουν στην Επιτροπή νομικές οντότητες ή διεθνείς οργανισμοί,

- προσκλήσεων υποβολής υποψηφιοτήτων, όταν για το υπόψη μέτρο είναι απαραίτητο να συνεκτιμήσει η Επιτροπή, κατά ισορροπημένο τρόπο, τους διάφορους συντελεστές της έρευνας, υπό την επιφύλαξη άλλων διαδικασιών για τους ίδιους σκοπούς στην περίπτωση των εμπειρογνωμόνων ανωτέρου επιπέδου που προβλέπονται στο άρθρο 5 παράγραφος 2 του πέμπτου προγράμματος πλαισίου.

3. Οι έμμεσες δράσεις ΕΤΑ που υλοποιούνται υπό μορφή δράσεων πειραματικής εφαρμογής αποτελούν αντικείμενο διαδικασιών κατάλληλων για τις δράσεις αυτές.

Άρθρο 10

Κριτήρια επιλογής και προϋποθέσεις που εφαρμόζονται ανάλογα με τον τύπο διαδικασίας

1. Οι προτάσεις για έμμεσες δράσεις ΕΤΑ που προκύπτουν από προσκλήσεις υποβολής προτάσεων και οι δράσεις πειραματικής εφαρμογής επιλέγονται με βάση τις προϋποθέσεις συμμετοχής που ορίζονται στα άρθρα 4 έως 8 και τα κριτήρια που εκτίθενται στα στοιχεία α), β) και γ) τα οποία λαμβάνονται υπόψη ανάλογα με την κατηγορία έμμεσης δράσης ΕΤΑ και τη φύση της δραστηριότητας ΕΤΑ:

α) τις κατηγορίες κριτηρίων που καθορίζονται στο παράρτημα Ι του πέμπτου προγράμματος πλαισίου 7

β) τα πρόσθετα κριτήρια που καθορίζονται στο οικείο ειδικό πρόγραμμα 7

γ) τα ακόλουθα κριτήρια:

- καινοτόμος χαρακτήρας της πρότασης έμμεσης δράσης ΕΤΑ,

- προοπτικές διάδοσης/εκμετάλλευσης των αποτελεσμάτων, όπως περιγράφονται στο σχέδιο διάδοσης και αξιοποίησης που συνοδεύει την πρόταση έμμεσης δράσης ΕΤΑ,

- τήρηση των βασικών κανόνων δεοντολογίας.

2. Οι προτάσεις συνοδευτικών μέτρων που αποτελούν αντικείμενο διαδικασίας ανάθεσης δημόσιας σύμβασης αξιολογούνται βάσει κριτηρίων επιλογής και ανάθεσης που καθορίζονται σύμφωνα με τις εφαρμοστέες στον τομέα αυτό διατάξεις.

3. Οι αιτήσεις επιχορήγησης επιλέγονται εφόσον

- πληρούνται οι κατάλληλες προϋποθέσεις συμμετοχής που προβλέπονται στα άρθρα 4, 5, 6 και 8,

και

- κρίνονται κατάλληλες και χρήσιμες σε σχέση με τους στόχους και το επιστημονικό και τεχνολογικό περιεχόμενο του πέμπτου προγράμματος πλαισίου ή/και του οικείου ειδικού προγράμματος.

4. Οι υποψήφοι που συμμετέχουν σε πρόσκληση υποβολής υποψηφιοτήτων επιλέγονται με βάση τα κριτήρια που καθορίζονται στη σχετική απόφαση της Επιτροπής, εφόσον πληρούνται οι κατάλληλες προϋποθέσεις συμμετοχής των άρθρων 4, 5 και 6.

ΤΜΗΜΑ 3: ΟΙ ΣΥΜΒΑΣΕΙΣ

Άρθρο 11

Χρηματοδοτική συμμετοχή της Κοινότητας και επιλέξιμες δαπάνες

1. Η χρηματοδοτική συμμετοχή της Κοινότητας συνίσταται σε απόδοση μέρους ή του συνόλου των επιλέξιμων δαπανών της έμμεσης δράσης ΕΤΑ, τηρουμένων των διατάξεων του παραρτήματος IV του πέμπτου προγράμματος πλαισίου.

2. Επιλέξιμες είναι οι δαπάνες που έχουν σχέση με έμμεση δράση ΕΤΑ, όταν είναι απαραίτητες για την εν λόγω δράση και προβλέπονται στη σχετική σύμβαση. Οι δαπάνες αυτές είναι πληρωτέες εάν έχουν όντως πραγματοποιηθεί και έχουν εγγραφεί στα λογιστικά βιβλία ή στα φορολογικά έγγραφα.

3. Στην περίπτωση συμβάσεων που συνάπτονται κατόπιν πρόσκλησης υποβολής προτάσεων, η συνήθης μέθοδος συνίσταται σε πληρωμές κατόπιν τεκμηρίωσης των επιλέξιμων δαπανών της έμμεσης δράσης ΕΤΑ.

Τα γενικά έξοδα μπορεί να υπολογισθούν είτε κατ' αποκοπή είτε με βάση τα πραγματικά στοιχεία εφόσον, στην τελευταία περίπτωση, κριθούν ικανοποιητικά τα σχετικά δικαιολογητικά έγγραφα και έγγραφα τεκμηρίωσης.

Κατ' αίτηση των συμμετεχόντων σε πρόταση έμμεσης δράσης ΕΤΑ και σε συμφωνία με την Επιτροπή, μπορεί να εφαρμοσθεί κάποια άλλη μέθοδος:

α) στην περίπτωση έργων μικρής κλίμακας: σταθερά ποσά βάσει αξιολόγησης των εκτιμώμενων δαπανών των εργασιών 7

β) στις άλλες περιπτώσεις σταθερά ποσά συνδεόμενα με την υλοποίηση συμβατικώς συμφωνηθέντων στόχων.

4. Η έννοια των πρόσθετων επιλέξιμων δαπανών που προβλέπονται στο παράρτημα IV του πέμπτου προγράμματος πλαισίου περιλαμβάνει τα ακόλουθα στοιχεία:

- τις συμπληρωματικές δαπάνες που συνεπάγεται η συμμετοχή και μόνο στην έμμεση δράση ΕΤΑ,

- μια κατ' αποκοπή συνεισφορά στα γενικά έξοδα.

Στην περίπτωση των έργων έρευνας, τεχνολογικής ανάπτυξης και επίδειξης και των ολοκληρωμένων έργων που προβλέπονται στο παράρτημα IV του πέμπτου προγράματος πλαισίου, χρησιμοποιούνται οι πρόσθετες δαπάνες όταν, κατά την άποψη της Επιτροπής, το σύστημα λογιστικής που χρησιμοποιούν οι συμμετέχοντες σε έμμεση δράση ΕΤΑ δεν τους επιτρέπει να τεκμηριώσουν με επαρκή ακρίβεια το συνολικό ύψος των πραγματικών δαπανών της έμμεσης δράσης ΕΤΑ.

Άρθρο 12

Συμβάσεις

Οι προτάσεις έμμεσης δράσης ΕΤΑ που επιλέγονται κατόπιν μίας από τις διαδικασίες που προβλέπονται στο άρθρο 9 αποτελούν αντικείμενο συμβάσεων.

ΚΕΦΑΛΑΙΟ ΙΙΙ: ΚΑΝΟΝΕΣ ΔΙΑΔΟΣΗΣ ΚΑΙ ΑΞΙΟΠΟΙΗΣΗΣ ΤΩΝ ΑΠΟΤΕΛΕΣΜΑΤΩΝ ΤΗΣ ΕΡΕΥΝΑΣ

Άρθρο 13

Πεδίο εφαρμογής

Για την εκτέλεση των ειδικών προγραμμάτων του πέμπτου προγράμματος πλαισίου, εφαρμόζονται οι κανόνες, τηρουμένων:

- των διεθνών συμφωνιών διάδοσης και αξιοποίησης που συνάπτονται με την Κοινότητα ιδίως δυνάμει του άρθρου 130 Μ της συνθήκης,

- της προϋπάρχουσας τεχνογνωσίας, υπό την επιφύλαξη του περιεχομένου των όρων εφαρμογής που προβλέπονται στο άρθρο 22 και του αντίστοιχου των συμβάσεων που προβλέπονται στο άρθρο 12.

Άρθρο 14

Προσαρμογή των κανόνων διάδοσης των αποτελεσμάτων της έρευνας

Οι κανόνες διάδοσης και αξιοποίησης των αποτελεσμάτων της έρευνας που έχουν σχέση με γνώσεις που προκύπτουν από εργασίες αναληφθείσες στο πλαίσιο έμμεσων δράσεων ΕΤΑ προσαρμόζονται, κατά κανόνα, ανάλογα με το ποσοστό της χρηματοδοτικής συμμετοχής της Κοινότητας.

Άρθρο 15

Κυριότητα των γνώσεων

1. Οι γνώσεις που προκύπτουν από εργασίες αναληφθείσες στο πλαίσιο άμεσων δράσεων ΕΤΑ ανήκουν στην Κοινότητα.

2. Κατά κανόνα, οι γνώσεις που προκύπτουν από εργασίες αναληφθείσες στο πλαίσιο έμμεσων δράσεων ΕΤΑ των οποίων τις δαπάνες καλύπτει πλήρως η Κοινότητα ανήκουν στην Κοινότητα.

Κατά κανόνα, οι γνώσεις που προκύπτουν από εργασίες αναληφθείσες στο πλαίσιο έμμεσων δράσεων ΕΤΑ και των οποίων οι δαπάνες δεν καλύπτονται πλήρως από την Κοινότητα ανήκουν στους αναδόχους των εργασιών και, ανάλογα με την περίπτωση, στην Κοινότητα, κατ' εφαρμογήν του άρθρου 7.

Άρθρο 16

Προστασία των γνώσεων

Οι γνώσεις που μπορούν να χρησιμοποιηθούν σε βιομηχανική ή εμπορική εφαρμογή προστατεύονται με κατάλληλο τρόπο, λαμβανομένων ιδίως υπόψη των συμφερόντων της Κοινότητας και των συμφερόντων των αναδόχων και τηρουμένων των εφαρμοστέων κανονιστικών ρυθμίσεων και συμβάσεων.

Άρθρο 17

Αξιοποίηση των γνώσεων

1. Η Κοινότητα και οι ανάδοχοι οφείλουν να αξιοποιούν είτε οι ίδιοι είτε μέσω τρίτων τις γνώσεις που είναι κατάλληλες προς αξιοποίηση, σύμφωνα με τα συμφέροντα της Κοινότητας.

2. Η Επιτροπή μεριμνά ώστε οι γνώσεις που προκύπτουν από έμμεσες δράσεις ΕΤΑ και είναι κατάλληλες προς αξιοποίηση να αξιοποιούνται από τους αναδόχους. Σε περίπτωση μη αξιοποίησης των εν λόγω γνώσεων, οι ανάδοχοι ή, ενδεχομένως, η ίδια η Επιτροπή εξασφαλίζουν τη διάδοσή τους.

Άρθρο 18

Διάθεση των γνώσεων με σκοπό την αξιοποίησή τους

1. Κατά κανόνα, οι γνώσεις που προκύπτουν από εργασίες αναληφθείσες στο πλαίσιο άμεσων δράσεων ΕΤΑ καθώς και πληροφορίες απαραίτητες για τη χρησιμοποίησή τους τίθενται στη διάθεση οποιαδήποτε ενδιαφερόμενης νομικής οντότητας που έχει την έδρα της σε κράτος μέλος ή σε συνδεδεμένη χώρα, υπό τον όρο ότι αυτή αναλαμβάνει να τις αξιοποιήσει είτε η ίδια είτε μέσω τρίτων σύμφωνα με τα συμφέροντα της Κοινότητας. Η διάθεση των γνώσεων μπορεί να υπόκειται σε κατάλληλες προϋποθέσεις, ιδίως όσον αφορά την καταβολή αμοιβών.

Η διάθεση των γνώσεων μπορεί ενδεχομένως να αποτελέσει αντικείμενο ειδικών συμφωνιών, ιδίως σε θέματα αποκλειστικών δικαιωμάτων, τηρουμένων των εφαρμοστέων κανόνων περί ανταγωνισμού. Στις συμφωνίες αυτού του τύπου, η Κοινότητα λαμβάνει υπόψη τους περιορισμούς και κινδύνους στους οποίους εκτίθεται ο δικαιούχος και οι οποίοι συνδέονται με τις επενδύσεις που απαιτεί η εκμετάλλευση των γνώσεων.

2. Οι γνώσεις που ανήκουν σε αναδόχους έμμεσων δράσεων ΕΤΑ και προκύπτουν από εργασίες αναληφθείσες στο πλαίσιο των δράσεων αυτών καθώς και πληροφορίες απαραίτητες για τη χρησιμοποίησή τους, τίθενται στη διάθεση:

- των λοιπών αναδόχων, υπό τον όρο ότι προστατεύονται τα έννομα, και μάλιστα εμπορικά, συμφέροντα των αναδόχων που παρέχουν τις γνώσεις αυτές

και

- της Κοινότητας, για τις ανάγκες των άμεσων δράσεων ΕΤΑ ή των δραστηριοτήτων ΕΤΑ που αναπτύσσονται από κοινές επιχειρήσεις ή άλλους φορείς που έχουν συσταθεί βάσει του άρθρου 130 Ν της συνθήκης, με σκοπό την έρευνα σε μη ανταγωνιστικά πλαίσια.

Η ως άνω προβλεπόμενη διάθεση των γνώσεων μπορεί να υπόκειται σε κατάλληλες προϋποθέσεις. Μπορεί, ενδεχομένως, να αποτελέσει αντικείμενο ειδικών συμφωνιών, ιδίως σε θέματα αποκλειστικών δικαιωμάτων, τηρουμένων των εφαρμοστέων κανόνων περί ανταγωνισμού. Στις συμφωνίες αυτές, ο παρέχων άδεια σταθμίζει ιδίως τους περιορισμούς και κινδύνους στους οποίους εκτίθεται ο δικαιούχος και οι οποίοι συνδέονται με τις επενδύσεις που απαιτεί η εκμετάλλευση των γνώσεων.

Οι λεπτομερείς όροι διάθεσης των γνώσεων σε τρίτους με σκοπό την αξιοποίησή τους καθορίζονται λαμβανομένων υπόψη των συμφερόντων της Κοινότητας και, κατ' αρχήν, το ποσοστό χρηματοδοτικής συμμετοχής της Κοινότητας.

Άρθρο 19

Διάδοση των γνώσεων

1. Η Επιτροπή προβαίνει στη διάδοση των γνώσεων που προκύπτουν από εργασίες αναληφθείσες στο πλαίσιο άμεσων δράσεων ΕΤΑ και είναι κατάλληλες προς διάδοση. Για το σκοπό αυτό, λαμβάνεται υπόψη η ανάγκη προστασίας των δικαιωμάτων πνευματικής και βιομηχανικής ιδιοκτησίας.

2. Η Επιτροπή μεριμνά ώστε να διαδίδονται από τους αναδόχους ή, όταν χρειάζεται, από την ίδια, οι γνώσεις που προκύπτουν από εργασίες αναληφθείσες στο πλαίσιο έμμεσων δράσεων ΕΤΑ και είναι κατάλληλες προς διάδοση.

Στον τομέα αυτό λαμβάνονται ιδίως υπόψη τα ακόλουθα:

- η ανάγκη προστασίας των δικαιωμάτων πνευματικής και βιομηχανικής ιδιοκτησίας,

- η τήρηση του απορρήτου,

- τα έννομα, και μάλιστα τα εμπορικά, συμφέροντα των αναδόχων,

- καταρχήν, το ποσοστό χρηματοδοτικής συμμετοχής της Κοινότητας.

Άρθρο 20

Σχέδιο εφαρμογής της τεχνολογίας

1. Οι ανάδοχοι εργασιών αναληφθεισών στο πλαίσιο έμμεσων δράσεων ΕΤΑ συντάσσουν, ανάλογα με τη φύση της δραστηριότητας ΕΤΑ, ένα σχέδιο εφαρμογής της τεχνολογίας στο οποίο παρουσιάζονται οι όροι διάδοσης και αξιοποίησης των γνώσεων. Το σχέδιο αυτό εγκρίνεται από την Επιτροπή.

2. Το σχέδιο εφαρμογής της τεχνολογίας αντικατοπτρίζει τους βασικούς άξονες του σχεδίου διάδοσης και αξιοποίησης που αξιολογείται μαζί με την αρχική πρόταση που υποβάλλεται στην Επιτροπή ενόψει συμμετοχής σε έμμεση δράση ΕΤΑ. Το περιεχόμενό του αξιολογείται με βάση τα συμφέροντα της Κοινότητας και τα συμφέροντα των αναδόχων.

3. Οι ανάδοχοι ενημερώνουν την Επιτροπή σχετικά με τη συνέχεια που δίνουν στο σχέδιο εφαρμογής της τεχνολογίας. Αιτιολογούν σε αυτό οποιαδήποτε μεταγενέστερη αλλαγή.

ΚΕΦΑΛΑΙΟ IV: ΤΕΛΙΚΕΣ ΔΙΑΤΑΞΕΙΣ

Άρθρο 21

Ενδεχόμενες διατάξεις των ειδικών προγραμμάτων

Οι αποφάσεις του Συμβουλίου με τις οποίες θεσπίζονται τα ειδικά προγράμματα με τα οποία τίθεται σε εφαρμογή το πέμπτο πρόγραμμα πλαίσιο μπορούν να διευκρινίζουν ή να συμπληρώνουν τους κανόνες συμμετοχής επιχειρήσεων, κέντρων έρευνας και πανεπιστημίων καθώς και τους κανόνες διάδοσης και αξιοποίησης των αποτελεσμάτων της έρευνας.

Το πρώτο εδάφιο δεν εφαρμόζεται ωστόστο στους ορισμούς που περιλαμβάνονται στο άρθρο 1, στις περιπτώσεις των υποτροφιών μετεκπαίδευσης που προβλέπονται στο άρθρο 6 παράγραφος 2 στοιχείο β) δεύτερο εδάφιο, ούτε στην περίπτωση του καταλόγου των χωρών που προβλέπεται στο άρθρο 24.

Άρθρο 22

Όροι εφαρμογής

Οι όροι εφαρμογής των άρθρων 4, 8, 11 και 14 έως 20 αποφασίζονται σύμφωνα με τη διαδικασία που προβλέπεται στο άρθρο 23.

Άρθρο 23

Διαδικασία για τους όρους εφαρμογής

1. Η Επιτροπή επικουρείται από μια επιτροπή την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.

2. Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Αποφασίζει με την πλειοψηφία που προβλέπεται στο άρθρο 148 παράγραφος 2 της συνθήκης για την έκδοση αποφάσεων που καλείται να λάβει το Συμβούλιο βάσει πρότασης της Επιτροπής. Κατά την ψηφορορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στη ψηφοφορία.

Η Επιτροπή θεσπίζει μέτρα τα οποία μπορούν να εφαρμοστούν αμέσως. Εάν όμως τα μέτρα αυτά δεν είναι σύμφωνα με τη γνώμη που διατύπωσε η επιτροπή, ανακοινώνονται αμέσως από την Επιτροπή στο Συμβούλιο.

Η Επιτροπή μπορεί να αναβάλει επί ένα μήνα το πολύ, από την ημερομηνία της ανακοίνωσης αυτής, την εφαρμογή των μέτρων που αποφασίστηκαν από αυτή.

Το Συμβούλιο μπορεί, με ειδική πλειοψηφία, να λάβει διαφορετική απόφαση μέσα στην προθεσμία που προβλέπεται στο προηγούμενο εδάφιο.

Άρθρο 24

Δημοσίευση του καταλόγου των τρίτων χωρών

Ο κατάλογος των τρίτων χωρών που προβλέπονται στο άρθρο 5 παράγραφος 2 στοιχείο α) δημοσιεύεται στην Επίσημη Εφημερίδα των Ευρωπαϊκών Κοινοτήτων.

Άρθρο 25

Εκθέσεις

Η ετήσια έκθεση την οποία υποβάλλει η Επιτροπή στο Ευρωπαϊκό Κοινοβούλιο και στο Συμβούλιο κατ' εφαρμογή του άρθρου 130 Ρ της συνθήκης περιέχει πληροφορίες σχετικά με την εφαρμογή της παρούσας απόφασης.

Άρθρο 26

Διάρκεια

Η παρούσα απόφαση εφαρμόζεται στις άμεσες δράσεις ΕΤΑ και στις έμμεσες δράσεις ΕΤΑ με τις οποίες τίθεται σε εφαρμογή το πέμπτο πρόγραμμα πλαίσιο.

(1) ΕΕ L 107 της 30.4.1996, σ. 4.